123. löggjafarþing 1998–99.

Þskj. 850 — 319. mál.

Svar

fjármálaráðherra við fyrirspurn Guðmundar Hallvarðssonar um verkefni verkfræðistofa.

Fyrirspurnin hljóðar svo:

1.	Hvaða verkfræðistofur hafa unnið fyrir opinberar stofnanir frá árinu 1991? Hvaða verkefnum hafa þær sinnt?

2.	Hverjar voru heildargreiðslur til verkfræðistofa á fyrrnefndu tímabili? Hvernig skiptist sú fjárhæð á milli verkfræðistofa:

a.	eftir einstökum verkefnum,

b.	eftir ráðuneytum?

Ráðuneytið telur að þær upplýsingar sem um er beðið í fyrirspurninni séu upplýsingar sem verði til í opinberri stjórnsýslu og séu því opinberar í skilningi 54. gr. stjórnarskráinnar og 49. gr. laga um þingsköp Alþingis. Hins vegar eru ekki allar upplýsingar sem þannig verða til aðgengilegar fyrir almenning. Það á sérstaklega við um þær upplýsingar sem takmarkaður aðgangur er að, sbr. 4.–6. gr. upplýsingalaga. Í ljósi þess og með hliðsjón af 5. gr. upp lýsingalaga, er snertir einka- og fjárhagsmálefni einstaklinga og fyrirtækja, telur ráðuneytið ekki rétt að afhenda Alþingi umbeðnar upplýsingar sundurgreindar á einstaka aðila.

Til að gefa mynd af umfangi aðkeyptrar ráðgjafarþjónustu fyrir ríkið í heild hefur ráðu neytið aflað upplýsinga úr ríkisbókhaldi um bókfærðan kostnað við aðkeypta sérfræðiþjón ustu á því tímabili sem um er spurt. Ekki er með öruggum hætti hægt að fá eingöngu upp lýsingar um þjónustu keypta af verkfræðistofum þar sem kostnaðarskipting úr bókhaldi þykir ekki gefa einhlíta skiptingu þar á. Því var ákveðið að taka saman allan kostnað við aðkeypta þjónustu hjá opinberum stofnunum.

Á árunum 1991–97 námu greiðslur eftirfarandi fjárhæðum (m.kr.):

1991	2.211

1992	2.290

1993	2.243

1994	2.255

1995	2.803

1996	2.947

1997	3.265

Á árunum 1994–97 skiptist kostnaður á ráðuneyti með eftirtöldum hætti (m.kr.):

1994	1995	1996	1997
Æðsta stjórn ríkisins	34	72	55	43
Forsætisráðuneyti	45	13	15	17
Menntamálaráðuneyti	285	324	398	442
Utanríkisráðuneyti	20	30	33	38
Landbúnaðarráðuneyti	34	65	69	77
Sjávarútvegsráðuneyti	71	40	77	96
Dómsmálaráðuneyti	212	173	228	292
Félagsmálaráðuneyti	48	75	4	84
Heilbrigðisráðuneyti	411	799	716	716
Fjármálaráðuneyti	648	694	672	750
Samgönguráðuneyti	259	306	392	432
Iðnaðar- og viðskiptaráðuneyti	91	104	89	122
Hagstofan	33	29	28	28
Umhverfisráðuneyti	64	77	101	127
Samtals	2.255	2.801	2.947	3.264

Eins og tölurnar bera með sér hefur aðkeypt þjónusta aukist talsvert á tímabilinu, enda hefur ríkisstjórnin stefnt að því að færa ýmsa þjónustu sem til þessa hefur verið unnin af rík inu yfir til einkaaðila með útboðum. Hefur það skilað ríkissjóði umtalsverðum sparnaði á rekstrarkostnaði. Ráðuneytið vill enn fremur vekja athygli á að því er kunnugt um að Ríkis endurskoðun vinnur nú að gerð sérstakrar skýrslu um verklag og aðferðir við kaup á sér fræðiþjónustu af einkaaðilum.